section_heading: Djelovanje
paragraph_text: Zadatak KUD-a je njegovanje narodne baštine sela Viljeva i viljevačkog kraja, te istraživanje, njegovanje i promicanje izvornog šokačkog folklora odnosno običaja Šokaca našeg sela. Također je zadatak udruge njegovanje folklora svog hrvatskog naroda i folklora nacionalnih manjina u Republici Hrvatskoj. KUD se u svom radu bavi amaterskim kulturno-umjetničkim radom na području narodnog glazbenog stvaralaštva (pjesme, plesovi i običaji hrvatskog naroda ovog kraja), na području dramskog, likovnog i literarnog stvaralaštva. Udruga razvija i druge djelatnosti za koje članstvo pokaže interes. Cilj je KUD-a podizanje kulturnog nivoa svih članova te poticanje kreativnih sposobnosti izražavanja samih članova na području kulturno-umjetničkog amaterizma. Svojim radom KUD uvelike pridonosi kvaliteti kulturnog i zabavnog života sredine u kojoj djeluje. Predsjednik društva je Ivica Pandurić, dopredsjednik je Marin Kopić, tajnik je Josip Knežević, a blagajnica je Tanja Ronta.